# **Proiectul DECIZIEI ETAPEI DE ÎNCADRARE**

Ca urmare a solicitării de emitere a acordului de mediu adresate de **D-nul TUNSU ALEXANDRU domiciliat în Municipiul Timisoara, str. Martin Anton Florian, bl. C11, et. 4, ap. 12, jud. Timisoara,** înregistrată la APM Tulcea cu nr. 10600/30.08.2017, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare,

autoritatea competentă pentru protecţia mediului **APM Tulcea** decide, ca urmare a consultărilor desfăşurate în cadrul şedinţei Comisiei de Analiză Tehnică din data de 10.10. 2017, că proiectul **„CONSTRUIRE: EXTINDERE PARTER LA LOCUINTA EXISTENTA”,** propus a se realiza în intravilanul com. Greci pe str. Bujorului, nr. 13B, jud. Tulcea**, nu necesita parcurgerea celorlalte etape ale procedurii de evaluare adecvată**.

**Justificarea prezentei decizii**:

I. Motivele care au stat la baza luării deciziei etapei de încadrare în procedura de evaluare adecvată sunt următoarele:

- proiectul propus intră sub incidența art.28 din OUG nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, cu modificările și completările ulterioare, deoarece amplasamentul proiectului se suprapune cu aria protejata **ROSPA0073 Macin Niculitel.**

- amplasamentul se află în intravilanul loc. Greci pe str. Bujorului, nr. 13B , judeţul Tulcea.

Pe amplasament nu au fost identificate specii de păsări sau alte specii de fauna şi habitate ale speciilor pentru care a fost declarată aria protejată **ROSPA0073 Macin Niculitel** care ar putea fi afectate de implementarea proiectului .

**Localizarea proiectului :**

- amplasamentul se află în intravilanul localitaţii Greci, str. Bujorului, nr. 13B , judeţul Tulcea.

**Caracteristicile proiectului :**

Proiectul prevede lucrări de construire- extindere parter la locuinţa existentă.

* Proiectul are ca scop extinderea unui imobil- parter existent.
* Pe amplasament nu se vor ridica construcţii provizorii iar întreaga organizare de şantier, se va desfăşura în limitele incintei fără a deranja circulaţia, activitatea stradală sau populaţia din vecinatatea imobilului.
* Materialele folosite vor fi depozitate în incinta proprietăţii, pe folii impermeabile şi acoperite pentru a nu fi spulberate de vânt.
* Deşeurile menajere vor fi depozitate în pubele acoperite pentru a nu emite mirosuri neplacute şi pentru a nu periclita sănătatea oamenilor;
* După finalizarea lucrărilor, terenul va fi curăţat şi reabilitat.

 Alimentarea cu apă: se va realiza din fosa existentă în zonă (fântână);

 Energie electrica: din reţeaua electrica existentă în zonă;

 Energie termica: se vor utiliza dispozitive conectate la curent electric.

**Condiţiile de realizare a proiectului:**

Pentru a preveni şi eventual a limita şi elimina efectele unui posibil impact negativ (posibil doar pe perioada de desfaşurare a lucrarilor) se vor lua urmatoarele masuri :

* Supravegherea lucrărilor în permanenţă de catre personal specializat şi de dirigintele de şantier ;
* Reducerea pe cât posibil a perioadei de execuţie a lucrărilor;
* Pe parcursul execuţiei întregii lucrări zona va fi asigurată pentru a nu afecta circulatia pe drumurile publice sau imprejurimile.Toate materialele folosite se vor transporta, manipula şi depozita, fără a afecta mediul inconjurator;
* Toate lucrarile se vor desfaşura strict pe amlasament, fara a afecta vecinătăţile;
* Pentru a reduce zgomotele sau vibraţiile care pot deranja speciile pentru care a fost desemnată aria protejată ROSPA0073 Macin Niculiţel, se vor folosi echipamente şi tehnologii noi, conforme cu standardele de zhomot acceptate;
* Nu se vor folosi echipamente de constructii mari care sa genereze zgomote şi vibraţii;
* Materialele utilizate se vor descărca şi depozita în incinta imobilului, pentru perioade scurte de timp;
* Pe tot parcursul execuţiei se vor lua, prin grija antreprenorului general, toate măsurile legate de protejarea biodiversitatii, solului, subsolului, faunei şi vegetaţiei din jurul amplasamentului;
* Toate deşeurile rezultate, toate resturile şi materialele nefolosite rămase, se vor colecta şi depozita separat, în zone bine delimitate si protejate, fiind preluate regulat de către un operator de salubritate autorizat .

Se vor respecta prevederile legislaţiei de protecţie a mediului în vigoare .

Titularul proiectului va respecta condiţiile impuse prin Certificatul de Urbanism nr.59 din 16.08.2017, emis de Primăria Comunei Greci, jud. Tulcea.

Titularul proiectului are obligaţia de a notifica în scris APM Tulcea despre orice modificare sau extindere a proiectului survenită de la emiterea Deciziei Etapei de încadrare, înainte de realizarea modificării;

La finalizarea lucrărilor se va notifica în scris APM Tulcea, GNM – Comisariatul Județean Tulcea, în vederea efectuării controlului de specialitate pentru verificarea respectării prevederilor prezentei decizii

și a întocmirii procesului verbal care se anexează și face parte integrantă din procesul verbal de recepție la terminarea lucrărilor.

Conform prevederilor OUG nr. 195 / 2005 privind protecţia mediului, aprobată cu modificari prin Legea nr. 264/2006, cu modificarile si completarile ulterioare – răspunderea pentru corectitudinea informaţiilor puse la dispozitia autorităţii competente pentru protecţia mediului şi a publicului revine titularului proiectului .

Prezenta decizie a etapei de încadrare este valabilă pe toată perioada punerii în aplicare a proiectului.

Proiectul propus nu necesită parcurgerea celorlalte etape ale procedurii de evaluare adecvată .

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

**Chim. Mirela Aurelia RAICU**

**Sef Serviciu CFM**

**Ing.Elena MICU**

Intocmit

Cecilia IVANOV